
                                              Nr.23/125/2012
P.L.x 187/2012
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea art.8 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, transmis cu P.L.x 187/2012 din 29 mai 2012.

În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

 Nr.23/125/2011
P.L.x 187/2012
R A P O R T

asupra proiectului de Lege pentru modificarea şi completarea art.8 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată în fond, cu dezbaterea şi avizarea proiectului de Lege pentru modificarea şi completarea art.8 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, transmis cu P.L.x 187/2012 din 29 mai 2012 şi înregistrat la comisie sub nr.23/125/2012 din 31 mai 2012.

Potrivit prevederilor Constituţiei României, republicată, Camera decizională pentru aceast proiect de lege este Camera Deputaţilor.

Proiectul de lege a fost adoptat de Senat în şedinţa din 21 mai 2012, în condiţiile art.75 alin.(2) teza a III-a din Constituţia României, republicată.

Proiectul de lege a fost avizat favorabil de Consiliul Legislativ, cu adresa nr.1416 din 29 decembrie 2011, cu observaţii şi propuneri.

Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au avizat favorabil proiectul de lege, cu avizele nr.31/411 din 14 iunie 2012, respectiv nr.26/149 din 14 iunie 2012, iar Comisia pentru buget, finanţe şi bănci a avizat negativ actul normativ cu avizul nr.155 din 31 iulie 2012.

Proiectul de lege are ca obiect de reglementare modificarea art.8 alin. (3) din Ordonanţa Guvernului  nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare, în sensul instituirii regulii ca, în cazul săvârşirii contravenţiei constând în folosirea unui vehicul fără a deţine rovinieta valabilă, sancţiunea plăţii tarifului de despăgubire să nu se poată aplica decât o singură dată.


Membrii Comisiei pentru industrii şi servicii au examinat proiectul de lege în şedinţa din 2 octombrie 2012.



La lucrările comisiei au fost prezenţi 26 deputaţi din totalul de 28 de membri ai comisiei.
La dezbateri a participat, în calitate de invitat, din partea Ministerului Transporturilor şi Infrastructurii
, domnul Lucian Iliescu - secretar de stat .

În urma dezbaterilor, membrii comisiei au hotărât, în unanimitate, respingerea proiectului de Lege pentru modificarea şi completarea art.8 din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                      SECRETAR,

                             Iulian Iancu                                      Bogdan Ţîmpău
Consultant parlamentar, Monica Tudor

